72. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 520 της 30 Ιουν./13 Ιουλ. 1978 (ΦΕΚ Α΄ 111) Περί εγκρίσεως κανονισμού περί της τηρητέας ενώπιον της Αναθεωρητικής Επιτροπής του ΝΑΤ διαδικασίας εκδικάσεως κλπ. των υποβαλλομένων αιτήσεων αναθεωρήσεως. Έχοντες υπ’ όψει: 1.Τας διατάξεις: α)Των άρθρ. 52 παρ. 11 και 59 παρ. 1 του Νόμ. 3170/1955 «περί ΝΑΤ» (ΦΕΚ 76Α/1955). β)Του άρθρ. 29 του Νόμ. 4502/1966 «περί τροποποιήσεως και συμπληρώσεως των διατάξεων του Νόμ. 3170/1955 περί ΝΑΤ και προσθήκης ετέρων τινών διατάξεων (ΦΕΚ 54Α/1966). 2.Το από 22 Φεβρ. 1978 πρακτικόν του ΔΣ/ΝΑΤ μετά του συνημμένου σχεδίου Κανονισμού, ως τούτο αναδιετυπώθη υπό του Υπουργού Εμπορικής Ναυτιλίας. 3.Την υπ’ αριθ. 498/8.6.1978 γνωμοδότησιν του Συμβουλίου της Επικρατείας, προτάσει του επί της Εμπορικής Ναυτιλίας Υπουργού, αποφασίζομεν: Άρθρον μόνον.-Εγκρίνομεν τον προσηρτημένον τω παρόντι Κανονισμόν περί της τηρητέας ενώπιον της Αναθεωρητικής Επιτροπής του ΝΑΤ διαδικασίας εκδικάσεως κλπ. των υποβαλλομένων αιτήσεων αναθεωρήσεως. ΚΑΝΟΝΙΣΜΟΣ Περί της τηρητέας ενώπιον της Αναθεωρητικής Επιτροπής του ΝΑΤ διαδικασίας εκδικάσεως κλπ. των υποβαλλομένων αιτήσεων αναθεωρήσεως. Συνεδρίασις της Αναθεωρητικής Επιτροπής Άρθρ.1.-1.Η κατά το άρθρ. 52 του Νόμ. 3170/55 «περί Ναυτικού Απομαχικού Ταμείου», ως νυν ισχύει, Αναθεωρητική Επιτροπή, συνεδριάζει, είτε εν τω καταστήματι του Υπουργείου Εμπορικής Ναυτιλίας, είτε εν τω καταστήματι του ΝΑΤ τακτικώς μεν ανά δεκαπενθήμερον εκάστου μηνός, εφ’ όσον εκκρεμούν παρ’ αυτή προς εκδίκασιν υποθέσεις, εκτάκτως δε εφ’ όσον ήθελε τούτο κριθή αναγκαίον υπό του Προέδρου αυτής, συγκαλουμένη δι’ εγγράφου του επιδιδομένου προς τα μέλη αυτής επιμελεία του γραμματέως, 2 πλήρεις τουλάχιστον ημέρας προ της ορισθείσης συνεδριάσεως. 2.Η κατά την προηγουμένην παράγραφον επιτροπή, συγκροτείται και τελεί εν απαρτία κατά τας σχετικάς διατάξεις (άρθρ. 52 Νόμ. 3170/55). 3.Αι συνεδριάσεις και εν γένει εργασίαι της Αναθεωρητικής Επιτροπής, διευθύνονται υπό του Προέδρου αυτής. Σελ. 714,606(δ) Τεύχος 1281-Σελ. 86 19.Ι.α.72 Ναυτικό Απομαχικό Ταμείο Προδικασία εκδικάσεως των αιτήσεων αναθεωρήσεως Άρθρ.2.-1.Εν περιπτώσει ασκήσεως κατ’ άρθρ. 52 του Νόμ. 3170, ως νυν ισχύει, αιτήσεως αναθεωρήσεως κατ’ αποφάσεων του αρμοδίου οργάνου του ΝΑΤ, περί απονομής ή μη συντάξεως ή άλλης ασφαλιστικής παροχής, αι αιτήσεις αύται, εφ’ όσον συνοδεύονται μετά του οικείου παραβόλου (όπου απαιτείται) καταχωρούνται κατά χρονολογικήν σειράν υποβολής των, εις το επί τούτω τηρούμενον βιβλίον αιτήσεων αναθεωρήσεως, εξ ου λαμβάνουν αύξοντα αριθμόν. Μετά τούτο ο Πρόεδρος της Επιτροπής ορίζει δικάσιμον εκάστης αιτήσεως κατά σειράν προτεραιότητος υποβολής της, δια πράξεώς του σημειουμένης επ’ αυτής. 2.Περί των οριζομένων κατά δικάσιμον ως εκδικαστέων υποθέσεων καταρτίζεται υπό του Γραμματέως της Επιτροπής έκθεμα, το οποίον δέκα τουλάχιστον ημέρας προ της δικασίμου αναρτάται εις εμφανές εις την κεντρικήν είσοδον του καταστήματος του ΝΑΤ μέρος, διατηρούμενον ούτως ανηρτημένον μέχρι της ημέρας της δικασίμου. Όμοιον έκθεμα αναρτάται εν τη θύρα της αιθούσης συνεδριάσεων της Επιτροπής κατά την ημέραν εκάστης δικασίμου. 3.Περί της ορισθείσης δικασίμου της αιτήσεως αναθεωρήσεως ειδοποιείται εγγράφως ο αιτών την αναθεώρησιν. Η περί της δικασίμου ειδοποίησις του αιτούντος την αναθεώρησιν τέως ησφαλισμένου ή των μελών της οικογενείας του, ή του παρά τω ΝΑΤ Επιτρόπου πραγματοποιείται δια της εις τούτους επιδόσεως κλήσεως καταρτιζομένης και υπογραφομένης υπό του Γραμματέως της Επιτροπής, άμα δε σφραγιζομένης δια της σφραγίδος αυτής. Εν τη κλήσει ταύτη γίνεται απαραιτήτως μνεία α) περί του ορισθέντος χρόνου (ημέρα και ώρα) και τόπου (το κατάστημα) εκδικάσεως της αιτήσεώς του, β) περί του δικαιώματος του αιτούντος όπως λάβη γνώσιν αυτοπροσώπως ή δια πληρεξουσίου δικηγόρου της εκθέσεως του Διευθυντού παροχών του ΝΑΤ και των εν γένει στοιχείων του φακέλλου, και   γ) περί του δικαιώματός του, όπως παραστή αυτοπροσώπως ή δια πληρεξουσίου δικηγόρου ενώπιον της Αναθεωρητικής Επιτροπής κατά την εκδίκασιν της αιτήσεώς του, προς υποστήριξιν αυτής. 4.Η κατά την προηγουμένην παράγραφον κλήσις επιδίδεται επιμελεία του ΝΑΤ, 20 τουλάχιστον πλήρεις ημέρας προ της ορισθείσης δικασίμου εις τον αιτούντα την αναθεώρησιν, είτε δια του ταχυδρομείου υπό τύπον συστημένης επιστολής, είτε δι’ οργάνων, του ιδίου του οργανισμού του δημοσίου, ή της τοπικής αυτοδιοικήσεως, είτε δια δικαστικού επιμελητού. Επί πάσης ετέρας επιδόσεως εφαρμόζονται αναλόγως κατά τα λοιπά αι εκάστοτε ισχύουσαι περί επιδόσεως και συντάξεως αποδεικτικού παραλαβής, διατάξεις του Κώδικος της Πολιτικής Δικονομίας. Η κατά τα άνω κλήσις δύναται να επιδίδεται αντί του αιτούντος εις τον υπ’ αυτού οριζόμενον αντίκλητον, είτε δια της αιτήσεως περί απονομής συντάξεως κλπ. είτε δια μεταγενεστέρας τοιαύτης του αιτούντος. 5.Εις περίπτωσιν ακυρώσεως αποφάσεως της Αναθεωρητικής Επιτροπής δι’ αποφάσεως του Συμβουλίου της Επικρατείας, επανεισάγεται προς συμμόρφωσιν της διοικήσεως η υπόθεσις εις την Επιτροπήν προς νέαν εκδίκασιν, τηρουμένων εν τούτω των ορισμών του παρόντος άρθρου, περί προσδιορισμού δικασίμου και κλήσεως του ενδιαφερομένου προς παράστασιν κατά την νέαν συζήτησιν της αιτήσεως. (Μετά τη σελ. 714,606(δ) Σελ. 714,6061 Τεύχος 1281-Σελ. 87 Ναυτικό Απομαχικό Ταμείο 19.Ι.α.72 19.Ι.α.72 Ναυτικό Απομαχικό Ταμείο 6.Εφ’ εκάστης προσδιοριζομένης προς εκδίκασιν υποθέσεως, ο Διευθυντής παροχών του ΝΑΤ καταρτίζει, υποχρεωτικώς τουλάχιστον 5 πλήρεις ημέρας προ της δικασίμου έγγραφον εισήγησιν, κεκυρωμένον δι’ αντιγράφου αυτής αυθημερόν περιλαμβάνει εις τον φάκελλον της υποθέσεως, όστις συνοδεύεται δια πίνακος πάντων των εις τον φάκελλον περιλαμβανομένων εγγράφων. Ο αιτών την αναθεώρησιν απευθυνόμενος εις τον γραμματέα της Επιτροπής και υπό την μέριμναν αυτού, δικαιούται όπως εντός πέντε ημερών προ της δικασίμου, λάβη γνώσιν αυτοπροσώπως ή δια πληρεξουσίου δικηγόρου της εκθέσεως του εισηγητού και πάντων των στοιχείων του φακέλλου, άμα δε και να καταθέση το βραδύτερον μέχρι της ημέρας της δικασίμου υπόμνημα προς υποστήριξιν των απόψεών του. Το υπόμνημα τούτο ασχέτως παραστάσεως ή μη του αιτούντος ενώπιον της Επιτροπής κατά την εκδίκασιν της αιτήσεώς του, αναγιγνώσκεται υποχρεωτικώς κατά την διάσκεψιν, συνεκτιμώμενον κατά το περιεχόμενόν του μετά των λοιπών διαδικαστικών στοιχείων. 7.Εις περίπτωσιν ασκήσεως αιτήσεως αναθεωρήσεως υπό του Επιτρόπου κατ’ αποφάσεως του αρμοδίου οργάνου, δι’ ης απονέμεται σύνταξις ή αναγνωρίζεται οιαδήποτε ετέρα ασφαλιστική παροχή, ο δικαιωθείς, προς απόκρουσιν της κατ’ αυτού αιτήσεως, έχει εν τε τη προδικασία και τη διεξαγομένη ενώπιον της Επιτροπής διαδικασία εκδικάσεως της αιτήσεως, πάντα τα δικαιώματα και τας υποχρεώσεις, ως δια της παρούσης αναγνωρίζονται ή επιβάλλονται εις τον αιτούντα την αναθεώρησιν τέως ησφαλισμένον κλπ. απολύτως προς αυτό εν παντί εξομοιούμενος. Εκδίκασις των αιτήσεων Αναθεωρήσεως Άρθρ.3.-Εάν κατά τον ορισθέντα χρόνον ενάρξεως της συνεδριάσεως της αναθεωρητικής Επιτροπής, αύτη δεν ήθελεν ευρεθή εν απαρτία τότε ματαιούται η εκδίκασις των ορισθεισών υποθέσεων, επανεισάγονται δε το ταχύτερον δυνατόν εις νέαν δικάσιμον προς εκδίκασιν τηρουμένων και αύθις των άνω διατυπώσεων περί ορισμού δικασίμου και κλητεύσεως του αιτούντος. Εάν κατά τον ορισθέντα χρόνον ενάρξεως της συνεδριάσεως της Επιτροπής, αύτη ήθελεν ευρεθή εν απαρτία, χωρεί κατά την εν τω εκθέματι σειράν εις την εκδίκασιν των εισαγομένων αιτήσεων αναθεωρήσεως. Ουχ ήττον ο Πρόεδρος της Επιτροπής, δύναται εκ δικαιολογημένου κατά την κρίσιν του λόγου, να μεταβάλη την τοιαύτην σειράν εκδικάσεως. Η Επιτροπή επί τη αιτήσει παρισταμένου διαδίκου, δύναται, εάν το κρίνη δικαιολογημένον, ν’ αναβάλη την εκδίκασιν της υποθέσεως εις μεταγενεστέραν ρητήν δικάσιμον αμέσως εις τον αιτούντα γνωστοποιουμένην, της τοιαύτης γνωστοποιήσεως επεχούσης θέσιν εγγράφου ειδοποιήσεως ορισμού δικασίμου. 2.Εφ’ εκάστης εισαγομένης προς εκδίκασιν υποθέσεως ερευνάται αυτεπαγγέλτως υπό της Επιτροπής, εάν ο μη παριστάμενος διάδικος εκλητεύθη νομίμως και εμπροθέσμως. Εάν διαπιστωθή ως μη νόμιμος η κλήτευσίς του, τότε η Επιτροπή κηρύσσει ματαιωμένην την εκδίκασιν της υποθέσεως, εισάγεται δε αύτη το ταχύτερον δυνατόν εις νέαν δικάσιμον προς εκδίκασιν, τηρουμένων των ορισμών της παρούσης περί προσδιορισμού δικασίμου και κλητεύσεως. Εάν η Επιτροπή διαπιστώση ότι ο απών διάδικος εκλήθη νομίμως και εμπροθέσμως, αύτη χωρεί εις την εκδίκασιν της αιτήσεώς του, ως εάν ήτο παρών. Κατ’ αρχήν ερευνάται αυτεπαγγέλτως υπό της επιτροπής εάν η αίτησις συνοδεύεται υπό του οικείου παραβόλου, όπου απαιτείται τούτο, ως και το εμπρόθεσμον της ασκήσεως αυτής. Εν ελλείψει ενός των στοιχείων τούτων, η αίτησις άνευ ουσιαστικής της ερεύνης απορρίπτεται, ως οριστικώς απαράδεκτος. Εάν συντρέχουν αμφότερα τα στοιχεία ταύτα, η Επιτροπή χωρεί εις, την κατ’ ουσίαν έρευναν της υποθέσεως, καλούσα κατά πρώτον τον εισηγητήν προς ανάπτυξιν της εκθέσεώς του. Μετά τούτο καλείται υπό της Επιτροπής, ο προσφεύγων ή ο καθ’ ου στρέφεται η προσφυγή, προς ανάπτυξιν των απόψεών του, δυνάμενος να πράξη τούτο, αυτοπροσώπως ή δια πληρεξουσίου δικηγόρου. Ο πληρεξούσιος δικηγόρος, εφ’ όσον δεν νομιμοποιείται υπό του εντολέως του ενώπιον της επιτροπής προσερχομένου, οφείλει προς νομιμοποίησίν του να καταθέση τουλάχιστον ιδιωτικόν περί της προς αυτόν εντολής έγγραφον φέρον την υπογραφήν του εντολέως του, θεωρημένην δια το γνήσιόν της, υπό δημοσίας, δημοτικής ή κοινοτικής αρχής. 3.Ο Πρόεδρος της Επιτροπής, εάν το κρίνη δεδικαιολογημένον, δύναται να επιτρέψη εις τον κατά την εκδίκασιν της αιτήσεως παρασταθέντα διάδικον, όπως προς εδραίωσιν των υπ’ αυτού υποστηριχθέντων, υποβάλη εντός βραχέος χρόνου έγγραφον υπόμνημα και λοιπά στοιχεία, αδιαφόρως εάν υπεβλήθη παρ’ αυτού έτερον υπόμνημα, περί ου εν παρ. 7 του άρθρ. 1. 4.Μετά ταύτα η Επιτροπή χωρεί εις την μελέτην των στοιχείων του φακέλλου και την εν γένει διάσκεψιν, ήτις πραγματοποιείται, είτε κατά την ημέραν της δικασίμου, είτε κατ’ άλλην ημέραν προφορικώς οριζομένην υπό του Προέδρου αυτής. Η διάσκεψις των μελών της Επιτροπής γίνεται παρουσία του εισηγητού Διευθυντού παροχών του ΝΑΤ και του γραμματέως αυτής. 5.Εάν εκ της ερεύνης της υποθέσεως υπό της Επιτροπής, προκύψη η άποψις ότι η υπόθεσις χρήζει ιδιαιτέρας διερευνήσεως ως εκ των εμ-φανιζομένων σοβαρών ιδία νομικών ζητημάτων, ο Πρόεδρος αναθέτει μετ’ έρευναν εισήγησιν εις έν των μελών της, μετά δε τούτο εν καιρώ διασκεπτομένη η Επιτροπή, αποφαίνεται. Εάν εκ της ερεύνης της υποθέσεως η Επιτροπή μορφώση την γνώμην  ότι  αύτη   είναι ώριμος   δια  την   έκδοσιν (Αντί για τη σελ. 714,707) Σελ. 714,607 Τεύχος 704-Σελ. 85 Ναυτικό Απομαχικό Ταμείο 19.Ι.α.72 οριστικής αποφάσεως, προβαίνει εις τούτο. Εάν αντιθέτως ήθελε κρίνει ότι η υπόθεσις χρήζει περαιτέρω διερευνήσεως, είτε δια της διακριβώσεως πραγματικών ή άλλων περιστατικών, είτε δια της εκφράσεως γνώμης επί τεχνικών και ιδία ιατρικών ζητημάτων, η Επιτροπή εκδίδει προδικαστικήν απόφασιν, διατάσσουσα αναλόγως. 6.Αι αποφάσεις της Επιτροπής λαμβάνονται κατά πλειοψηφίαν των παρόντων μελών της, εν ισοψηφία υπερισχυούσης της γνώμης υπέρ της οποίας ψηφίζει ο Πρόεδρος (άρθρ. 29 Νόμ. 4502/66). Αι αποφάσεις της Επιτροπής δέον να είναι πλήρως ητιολογημέναι. 7.Περί της λαμβανομένης εφ’ εκάστης υποθέσεως αποφάσεως, καταχωρείται υπό του γραμματέως σημείωσις εις τα υπ’ αυτού τηρούμενα πρακτικά συνεδριάσεως της Επιτροπής. Κατάρτισις και εκτέλεσις των αποφάσεων Άρθρ.4.-1.Δι’ εκάστην εκδιδομένην υπό της αναθεωρητικής επιτροπής οριστικήν ή προδικαστικήν απόφασιν, καταρτίζεται το περί αυτής έγγραφον υπό την ακόλουθον δομήν. Εις το ιστορικόν της εν αρχή τιθέμενον γίνεται μνεία: α)περί του τόπου και χρόνου συνεδριάσεως της Επιτροπής, β)περί των μετεχόντων μελών και του γραμματέως. γ)περί του αιτούντος την αναθεώρησιν και της χρονολογίας της αιτήσεώς του, δ)περί της πράξεως καθ’ ης στρέφεται η αίτησις αναθεωρήσεως και ε)περί της παραστάσεως ενώπιον της Επιτροπής του αιτούντος την αναθεώρησιν ή του καθ’ ου στρέφεται αύτη, αυτοπροσώπως μετά ή δια πληρεξουσίου δικηγόρου, ως και παν έτερον στοιχείον το οποίον κατά την περίπτωσιν ήθελε κριθή χρήσιμον. Εις το σκεπτικόν της αποφάσεως, εν αρχή γίνεται μνεία περί της νομίμου κλητεύσεως του μη παραστάντος διαδίκου. Αμέσως δ’ εν συνεχεία περί του κατατεθέντος κεκανονισμένου παραβόλου, όπου απαιτείται, και του εμπροθέσμου της αιτήσεως αναθεωρήσεως.  Σελ. 714,608 Τεύχος 704-Σελ. 86 Είτα παρατίθεται πλήρης έκθεσις του βεβαιωθέντος εκ της μελέτης των στοιχείων του φακέλλου και της εν γένει διαδικασίας πραγματικού της υποθέσεως, και επομένως επίκλησις, η καταχώρησις των εφαρμοζομένων δια την περίπτωσιν διατάξεων ως και πλήρης αιτιολόγησις της εις ην καταλήγει η Επιτροπή κρίσεως. Εις το διατακτικόν της αποφάσεως καταχωρούνται υπό πληρότητα εκφράσεως τ’ αποφασισθέντα. Αναλόγως δε τούτων, και δη εν αποδοχή μεν εν όλω ή εν μέρει της αιτήσεως αναθεωρήσεως διαλαμβάνεται εν τω διατακτικώ διάταξις περί αποδόσεως του κατατεθέντος παραβόλου εις τον αιτούντα, εν απορρίψει δε της αιτήσεως αναθεωρήσεως διάταξις περί καταπτώσεώς του υπέρ του ΝΑΤ. Εν τέλει του διατακτικού παρατίθεται η ημερομηνία λήψεως της αποφάσεως, έπονται δ’ αυτής τιθέμεναι, αι υπογραφαί του Προέδρου της Επιτροπής, των μελών αυτής και του γραμματέως. 2.Μετά την υπογραφήν της αποφάσεως, αύτη λαμβάνει αύξοντα αριθμόν κατ’ έτος εκδόσεως, εκ του βιβλίου δημοσιεύσεως των αποφάσεων της Επιτροπής, εις ο καταχωρείται αύτη επιμελεία του γραμματέως. Το βιβλίον τούτο, όπερ είναι ηριθμημένον και υπογεγραμμένον κατά φύλλον δια της σφραγίδος υπογραφής του Προέδρου της Επιτροπής, εν δε τη τελευταία σελίδι θεωρημένον δια της ιδιοχείρου υπογραφής του, κλείεται την 31ην Δεκεμβρίου εκάστου έτους δια θεωρήσεως του Προέδρου της Επιτροπής, καταχωρουμένης υπό την δημοσιευθείσαν τελευταίαν απόφασιν. 3.Αι αποφάσεις της Επιτροπής εκτελούνται υποχρεωτικώς υπό του ΝΑΤ, κοινοποιούνται δ’ εν κεκυρωμένω αντιγράφω αναλόγως του περιεχομένου των, εις τους παραστάντας ενώπιον της Επιτροπής ή τους δικαιουμένους παραστάσεως διαδίκους, τηρουμένων αναλόγως ως προς την κοινοποίησιν ταύτην των εν άρθρ. 1 παρ. 5 της παρούσης οριζομένων. 4.Οι παραστάντες κατά την εκδίκασιν της αιτήσεως αναθεωρήσεως ως πληρεξούσιοι δικηγόροι των διαδίκων, δικαιούνται εις την λήψιν κεκυρωμένου αντιγράφου της αποφάσεως. Άρθρ.5.-Ο παρών κανονισμός άρχεται ισχύων από της δημοσιεύσεώς του μετά του εγκριτικού του Δ/τος, δια της Εφημερίδος της Κυβερνήσεως. 19.Ι.α.72 Ναυτικό Απομαχικό Ταμείο 